भारतिय रेलसेवाः सीतामढ़ीके मुजफ्फरपुरसँ जोड़लाक बाद आब जनकपुरधामकें सेहो मुजफ्फरपुरसँ जोड़ल जाएत। मुजफ्फरपुर -औरई -जनकपुर रेल मार्गक निर्माण केर काज रेल्वे शुरू कए देने अछि। एहिं रूटक नोर्माण भेलाक बाद मुजफ्फरपुरक 'मान' अंतराष्ट्रीए स्तर पर आर बढ़ जाएत। मुजफ्फरपुर जिलाक भू-अर्जन अधिकारी C. O. लग परियोजना लेल भूमिक जांच केर रिपोर्ट 15 दिनमें देबएक निर्देश देलक अछि। नक्शा केर अनुसार रतवारा, बिंदवारा, कल्याणपुर, विशनपुर, औराई, घनश्यामपुर, खेतलपुर, मधुबन बेशी जकाँ एक दर्जनसँ बेसी गामक जमीन चेन्हित करएलेल कहल गेल अ्छि। C. O. राजीव रंजन राजस्वकर्मी लोकनिकें काज जल्दी पुरा करबाद निर्देश देलाह अछि।
 खजौली(मधुबनी) बहुत जल्द नेपाल बार्डर सऽ दू लेनक सड़क सऽ जुड़त। इ महत्वपूर्ण सड़क कलुआही,बासोपट्टी होयत उमगांवक हरणे बार्डर से नेपाल के जोड़त। एकर मांग विधायक अरुण शंकर प्रसाद कयने छलैथ। श्री प्रसाद अपन गैर सरकारी संकल्पक माध्यमे बिहार विधानसभा मेँ अय मुद्दा के उठेयने छलैथ। बता दी जे एकटा विधायक एक सत्र मेँ मात्र एक टा गैरसरकारी संकल्प के माध्यमे जनहितक मुद्दा उठा सकैत छैथ। विधायक श्री प्रसाद क्षेत्रक आर्थिक,सामाजिक आ सांस्कृतिक विकास मेँ अय सड़कक उपयोगिता के देखत अय मुद्दा के उठौलैथ हँ। विभाग एकरा गंभीरता सऽ लेलक हँ। सदन मेँ पथ निर्माण मंत्री नंद किशोर यादव इ जानकारी देलैथ जे कार्यपालक अभियंता के प्रतिवेदन दयबा ले कहलैथ हँ,एकर विभागीय प्रक्रिया जल्द शुरु भऽ जायत। उल्लेखनीय अय जे खजौली मेँ रैक प्वाइंट आ खजौली के जिला के आन आन महत्वपूर्ण सड़क सऽ जुड़लाक कारणे,इ सड़क बहुत महत्वपूर्ण भऽ जायत कियैक तऽ अय सऽ जुड़ल पांच प्रखण्ड जिलाक अन्य महत्वपूर्ण सड़क सऽ सीधा जुड़ि जायत।
 नेपाल रेलवे के विकासक लेल भारत सरकार 540 करोड़ रुपया के राशि उपलब्ध करा देलक हँ। भारतक अय सहयोगक बाद नेपाली रेल के आर्थिक विपन्नताक दौर मेँ उबरै के संभावना के बल भेटल हँ। अय राशि सऽ अखन जयनगर-जनकपुर-वर्दीवास तक 66 किमी मेँ आमान परिवर्तनक काज शुरु भऽ गेल हँ। नेपाल रेलवे के डीजी रामकुमार लमसाल बतेलैथ हँ जे आमान परिवर्तनक कारणे जयनगर-जनकपुर तक चलय बला समझौता एक्सप्रेसक परिचालन नवंबर सऽ बन्द कऽ देल जायत। बता दी जे बड़ी रेल लाइन निर्माणक लेल 16 फरवरी 2010 के भारतीय विदेश मंत्री एसएम कृष्णा आ नेपाल के पर्यटन विकास आ संस्कृति मंत्री शरद सिँह भंडारी के बीच करार पर हस्ताक्षर भेल छल। अय महत्वपूर्ण परियोजना के निमार्ण जिम्मेवारी इरकान इंटरनेशनल के देल गेल हँ। नवंबर बाद ट्रेन सेवा बन्द भेला सऽ देश-विदेशक पर्यटक संगे भारत-नेपालक लाखोँ लोग के काफी कठिनाईक सामना करय पड़त। नेपाली तराई लोकक लेल इ ट्रेन लाइफ-लाइन छैक। समझौता एक्सप्रेस सऽ प्रतिदिन लगभग 12 हजार लोक यात्रा करैत छैथ आ इ ट्रेन बंद भेलाक बाद होयबला दिक्कत के संदर्भ मेँ इरकानक पदाधिकारी सभक कहब छन जे हमर सभक कोशिश रहत जे आमलोक के कम सऽ कम दिक्कत हो!
 Powered by Blogger. 